ועדת הכספים, כנסת 15, פרוטוקול מספר 449, 2002-11-05 11:00

יעקב ליצמן: בוקר טוב, רבותיי.

יעקב ליצמן: אני פותח את הישיבה.

יעקב ליצמן: הסעיף היום הוא העברות תקציביות.

יעקב ליצמן: אני רוצה לתת את רשות הדיבור לשגית עוזרת היועצת המשפטית.

שגית אפיק: אני מתייחסת להעברה תקציבית 339 שהייתה אמורה לעלות בוועדת הכספים בשבוע הקודם.

שגית אפיק: כמה דקות לפני שהתקיים הדיון בהעברה התקציבית הגיע פקס מאת עו"ד יוסי עבאדי שביקש לעצור את הדיון בהעברה התקציבית לאור צו ביניים שקיים בבג"ץ ואשר מונע קיום פעולות הקשורות לתקציב משרד החינוך, ובעיקר לטלוויזיה הלימודית.

שגית אפיק: מכיוון שכך, חבר הכנסת יעקב ליצמן, יושב ראש הוועדה, הסכים לדחות את הדיון בשבוע ימים על מנת לאפשר את בירור העניין.

צלי רשף: אגב, יש שתי העברות שקשורות לטלוויזיה החינוכית.

שגית אפיק: המכתב שאנחנו קיבלנו מתייחס להעברה אחת, העברה תקציבית 339.

שגית אפיק: היום הגיע מכתב נוסף מאת עו"ד יוסי עבאדי והוא מתייחס שוב להעברה תקציבית 339.

שגית אפיק: אני לא הבנתי שמדובר גם בהעברה נוספת.

צלי רשף: אגב, דנה בריסקמן עבדה אצלי במשרד.

שגית אפיק: נעשתה פנייה מטעם פרקליטות המדינה לבג"ץ.

שגית אפיק: למעשה, הפנייה נעשתה בדרך של הודעה.

שגית אפיק: פרקליטות המדינה הודיעה לבג"ץ שבכוונתה להעלות את ההעברה התקציבית ולבקש מוועדת הכספים לקיים בה דיון ביום שלישי הזה.

שגית אפיק: מכיוון שעד היום בג"ץ לא השיב להודעתה של המדינה, אנחנו יוצאים מתוך הנחה שחזקה על הממשלה שהיא מביאה בפנינו העברה תקציבית שנבדקה התקינות המשפטית לגביה.

שגית אפיק: בכל מקרה, במידה שכן יהיה צו ביניים בהמשך לאחר קיום הדיון, אני מדגישה שביזיון בית המשפט יהיה אך ורק של המדינה ולא של ועדת הכספים שאין לה כל יריבות עם העותרים בעניין הזה.

יעקב ליצמן: חבר הכנסת צלי רשף, בבקשה.

צלי רשף: אני בכל הכבוד חלוק על הפרשנות המשפטית הזו.

צלי רשף: דנה בריסקמן רק מסרה את העובדות של הפנייה לבג"ץ.

צלי רשף: בכל הכבוד, אם אנחנו מדברים באמת על הפרדת רשויות ואנחנו לא רוצים שתהיה התנגשות בין הרשויות השונות, כל עוד העניין נמצא בבג"ץ צריך החלטה.

צלי רשף: אי אפשר להסתמך על מחדל של בג"ץ, אלא צריך לקבל משהו חיובי מבג"ץ.

צלי רשף: בג"ץ מטפל בעניין, אי אפשר לתת הודעה לבג"ץ ולהסתמך.

צלי רשף: אנחנו הכנסת לא מכתיבים לבג"ץ: תן לנו תשובה תוך שבוע ואם אתה לא נותן לנו תשובה אנחנו נעשה.

צלי רשף: יש צו ביניים בבג"ץ.

צלי רשף: עד שבג"ץ לא יאמר דבר אקטיבי וחיובי הפוך, אנחנו לא יכולים לעשות משהו.

צלי רשף: אדוני היושב ראש, זה בלי קשר לחילוקי דעות פוליטיים.

צלי רשף: אני מציע שלפני שאנחנו עושים צעד נמהר כזה שיש לו משמעויות קונסטיטוציוניות, אנחנו נבדוק את זה פעם נוספת באופן משפטי.

נחום לנגנטל: אני רוצה לתמוך בדעתו של ח"כ רשף.

נחום לנגנטל: הרי הייתה פה בעיה ולכן הם קיבלו את צו המניעה.

נחום לנגנטל: אנחנו באישור של הדבר הזה יוצרים פה מצב שהוא בלתי הפיך.

נחום לנגנטל: אנחנו בעצם כאן מקדימים את היכולת של בג"ץ לקבל החלטה.

נחום לנגנטל: התוצאה תהיה שאנחנו בסופו של דבר הופכים לפארסה את ההחלטה של בית משפט, את צו הביניים.

נחום לנגנטל: העובדה שבית המשפט לא קיבל את ההתניה שלך של שבוע, הרי את יודעת איך בית משפט מתנהל.

נחום לנגנטל: זה אולי לא הגיע בכלל לידיעתו.

מיכאל קליינר: כל הכבוד למשפטנים בתוכנו והם רבים.

מיכאל קליינר: יש לנו מחלקה משפטית בכנסת ואם היא נותנת לנו ייעוץ משפטי שאפשר להצביע, אנחנו צריכים ללכת לפי הייעוץ המשפטי של המחלקה שלנו, וגם אם טעינו זה הייעוץ המשפטי שקיבלנו.

יעקב ליצמן: בשבוע שעבר אני הודעתי שאני לא אקיים דיון עקב הבקשה שבמכתב.

יעקב ליצמן: הודעתי גם שאנחנו נפנה לבית משפט והודעתי לפני כן שבהיעדר תשובה אנחנו נצביע ביום ג'.

יעקב ליצמן: לא רק שהודעתי, גם כתבו את זה במכתב של דנה בריסקמן.

צלי רשף: האם אפשר לראות את המכתב שהוגש?

יעקב ליצמן: זה היה בשבוע שעבר על השולחן.

יעקב ליצמן: לכן, אני כן רוצה להחליט שאנחנו נצביע על הבקשה.

יעקב ליצמן: אני מניח שאם תהיה איזה בעיה עם בג"ץ, בג"ץ בכל מקום יכול לעצור את ההעברה, לא את ההחלטה.

יעקב ליצמן: הוא יכול להודיע למשרד האוצר לא לבצע את הסעיף הזה.

יעקב ליצמן: ה צ ב ע ה

יעקב ליצמן: נגד-2.

צלי רשף: כבוד היושב ראש, אני מבקש רביזיה.

יעקב ליצמן: הרביזיה תהיה בעוד 2 דקות.

צלי רשף: לא.

צלי רשף: אני מציע שהרביזיה תהיה אחרי בדיקה משפטית נוספת, אדוני.

מיכאל קליינר: אנחנו כנסת, יש לנו ייעוץ משפטי.

מיכאל קליינר: אנחנו פועלים לפי הייעוץ המשפטי שלנו.

צלי רשף: חבר הכנסת קליינר, למה אתה צועק?

מיכאל קליינר: כי אתה מביע אי אמון במחלקה המשפטית שלנו.

צלי רשף: חס וחלילה.

יעקב ליצמן: תהיה רביזיה בעוד שתי דקות.

צלי רשף: לא.

צלי רשף: אדוני, אני חושב שאם מתייחסים ברצינות לנושא הרביזיה צריך לתת זמן לעניין הרביזיה.

משה שגיא: אדוני היושב ראש, אתה אמרת שבעוד שתי דקות תהיה רביזיה ובשתי הדקות האלה אני מבקש להסביר משהו.

משה שגיא: רבותיי, עם כל הכבוד, במשטר דמוקרטי יש כמה רשויות.

משה שגיא: אחת הרשויות היא רשות מחוקקת, אם מישהו שכח.

משה שגיא: מדובר כאן על העברה תקציבית של משרד החינוך שיש בה הרבה מאוד סעיפים, להוציא את הטלוויזיה.

נחום לנגנטל: זה לא בסדר שהם עשו את זה.

נחום לנגנטל: למה הם קשרו אחד עם השני?

נחום לנגנטל: למה הם עושים את התרגיל הזה?

נחום לנגנטל: הופכים אותנו לבני ערובה.

משה שגיא: נחום, מעניין אותי אם היה פה בהעברה הזו סעיף מסוים האם גם היית מצביע נגד.

משה שגיא: יש פה בהעברה הזו עניין של משכורות.

משה שגיא: אני רתחתי מזעם בשבוע שעבר מה פתאום הסכמת לדחייה?

משה שגיא: הרי אין שום חוות דעת.

משה שגיא: צלי, אתה חבר כנסת חדש.

משה שגיא: יש לי הצעה לא ללכת לבחירות לפי צלי רשף, נעביר את הכל למשפטנים, לבתי המשפט ולא נחליט שום דבר.

יעקב ליצמן: אתה רוצה ש-11 שופטים יהיו 11 שרים.

יעקב ליצמן: בואו נצביע על זה.

יעקב ליצמן: רבותיי, אני מצביע על הרביזיה.

צלי רשף: לא, אדוני.

יעקב ליצמן: מי בעד הרביזיה 339 ירים את ידו?

יעקב ליצמן: בעד-2

יעקב ליצמן: הרביזיה לא התקבלה.

צלי רשף: אדוני היושב ראש, אומר חבר כנסת שוחט שרביזיה עושים ב-24 שעות, לא בשתי דקות.

יעקב ליצמן: אני למדתי אצל אלי גולדשמידט.

יעקב ליצמן: אצל אלי גולדשמידט היה חמש דקות רביזיה על כל ההעברות של ש"ס.

יעקב ליצמן: אבו, אלי עשה רביזיה של חמש דקות על ש"ס?

יעקב ליצמן: הנה, יש לך עד.

משה שגיא: מדובר על פיתוח של מכללות להכשרת מורים, של הסמינרים למורים.

אמנון כהן: איפה?

משה שגיא: כל המגזרים.

אבשלום וילן: האם זה מכיל פחות או יותר את כל המכללות?

משה שגיא: כן.

משה שגיא: זה צעד משולב עם האוצר.

משה שגיא: האוצר תיקצב 15 מיליון ₪ והמשרד נותן פיתוח מחשבים במקביל.

נחום לנגנטל: חבר'ה, על זה אנחנו מצביעים בעד.

יעקב ליצמן: מי בעד 344 ירים את ידו?

יעקב ליצמן: מי נגד?

יעקב ליצמן: אושר, תודה רבה.

צלי רשף: בסעיף הזה לוקחים ארבעה מיליון שקל מהטלוויזיה החינוכית.

צלי רשף: אדוני, על זה לא ניתנה הודעה לבג"ץ ואני פונה ליועצת המשפטית על הסעיף הזה, זה עוד ארבעה מיליון שקל שרוצים לקחת לטלוויזיה החינוכית בניגוד לצו ביניים של בג"ץ.

צלי רשף: אני מציע שהפעם תימסר הודעה לבג"ץ ויחכו גם לתגובה של בג"ץ, ושלא יעמידו את בג"ץ באותה צורה שהעמדנו בשבוע הקודם את בג"ץ בפני אולטימטום שאם הוא לא עונה אנחנו נוקטים בפעולה.

אמנון כהן: אדוני, אנחנו מעל לבג"ץ.

אמנון כהן: בג"ץ לא מחליט לנו.

צלי רשף: אתה לא מעל לבג"ץ.

צלי רשף: קודם כל, ברור שקיים צו ביניים שלא מאפשר לעשות את זה היום.

צלי רשף: שנית, אני מציע - - -

יעקב ליצמן: צלי, בוא תשים את כל הפוליטיקה בצד, תדבר ברצינות.

צלי רשף: אני מדבר ברצינות.

יעקב ליצמן: שלחנו הודעה במכתב לדנה בריסקמן וכתוב שאנחנו נדון על זה ביום שלישי היום, ויש העדר תגובה.

יעקב ליצמן: אם הנושא היה החינוך העצמאי, לא הטלוויזיה החינוכית, אז אני בטוח שצלי רשף היה מדבר אחרת.

יעקב ליצמן: היות והוא נגד הקיצוץ בטלוויזיה הלימודית אז מחפשים טיעון.

נחום לנגנטל: אני לא מציע שבהערת אגב יסגרו את הטלוויזיה החינוכית פה בכל מיני העברות.

נחום לנגנטל: זה מה שקורה פה.

אבשלום וילן: חבר הכנסת ליצמן, בעוד תשעים יום אנחנו הולכים לבחירות וצריך לשמור על דבר אחד והוא ניקיון כפיים.

אבשלום וילן: במקרה הזה אסור בשום ואופן ששרה תעשה מחטף על נושא שתלוי ועומד בבית משפט עליון.

אבשלום וילן: במחילה מכבודה, שתנקה את ארבעה מיליון שקל של הטלוויזיה החינוכית.

יעקב ליצמן: אין לי בעיה להצביע בלי זה, אם יאפשרו לי.

יעקב ליצמן: שגית, האם אני יכול להצביע על הכל חוץ מזה?

שגית אפיק: אתה לא יכול.

שגית אפיק: הם צריכים למשוך את הפנייה ולהחזיר פנייה מתוקנת.

מוסי רז: אני רואה שכל הסיפור הזה הוא בשביל 40 מיליון שקל להשתלמויות.

מוסי רז: אני מבקש הסבר מהן ההשתלמויות האלה?

מוסי רז: זה העלאה מ-90 ל-130 מיליון.

משה שגיא: אני אסביר.

משה שגיא: במהלך השנה היו שני קיצוצים על פי החלטת הממשלה.

משה שגיא: היה קיצוץ של 127 מיליון וקיצוץ של 64 מיליון.

משה שגיא: האוצר ביצע את הקיצוץ בארבעה סעיפים ובינהם: בהשתלמויות, כרגע אנחנו פורסים את הקיצוץ על כל המשרד, על מנת שהקיצוץ יהיה מאוזן.

משה שגיא: האם אני יכול לדעת מהם הסעיפים שמהם מקזזים את הסכומים האלה?

משה שגיא: תסביר לי מה זה הורדה של עשרה מיליון שקל תרבות תורנית ופעולות תרבות לחרדים ומוסדות להשכלה, ובפעולות תרבות לחרדים הורדה של 7 מיליון.

משה שגיא: אני מצביע נגד.

משה שגיא: המשרד כרגע פורס את הקיצוץ על כל סעיפי המשרד בשיעור 11%.

אברהם-בייגה שוחט: תגיד לשרה לימור לבנת שאם היא רוצה להעביר את הבקשה, שתימחק את הארבעה מיליון של הטלוויזיה הלימודית, שלא תלך נגד הבג"ץ.

אברהם-בייגה שוחט: אם היא מתכוננת ללכת נגד הבג"ץ זה לא יעבור.

יעקב ליצמן: חבר הכנסת גפני, אני דוחה את ההצבעה.

נחום לנגנטל: תצביע.

יעקב ליצמן: אני אצביע, ומי שיבקש רביזיה אני לא אצביע על הרביזיה.

צלי רשף: חשבתי שרביזיה עושים תוך שתי דקות.

אבשלום וילן: תלוי ביושב ראש.

יעקב ליצמן: מי בעד 345 ירים את ידו?

יעקב ליצמן: מי נגד?

יעקב ליצמן: בעד-מיעוט

יעקב ליצמן: נמנע-1

טמיר כהן: לא עבר.

יעקב ליצמן: אני מבקש רביזיה.

יעקב ליצמן: יש רביזיה.

ניר רייס: יש פה העברה של מיליון וחצי שקל לטובת בטחון ברשויות מקומיות, ובנוסף שינויים פנימיים בתקציב המשרד על פי בקשת משרד הפנים.

אברהם-בייגה שוחט: איזה רשויות מקומיות?

ניר רייס: אין לי את המידע הזה.

אברהם-בייגה שוחט: אז תביא את הרשימה.

אברהם-בייגה שוחט: צריך להביא את הרשימה.

צלי רשף: הוא לא הרפרנט, שיבוא מישהו שהוא יודע.

מוסי רז: אני מבקש לשאול עוד שאלה.

יעקב ליצמן: יכול להיות שהרפרנט יכנס עוד מעט.

יעקב ליצמן: אנחנו עוברים לפנייה מס' 343-שירות התעסוקה, מחשוב לשכת התעסוקה.

אמנון כהן: למה להאריך?

אמנון כהן: למה לא לצאת למכרז חדש?

אמנון כהן: חמש שנים היא תקופה ארוכה.

יהודה סרוסי: כאשר עשינו את הבדיקה הכלכלית הגענו למסקנה שההארכה הזו היא כלכלית, יותר משתלמת בסדרי גודל.

אבשלום וילן: 73 מיליון שקל לחמש שנים זה כ-14 מיליון לשנה.

אבשלום וילן: האם זה יותר זול לכם מאשר להחזיק יחידה שלכם?

יהודה סרוסי: השאלה היא טובה.

יהודה סרוסי: היום הרעיון באוצר להוציא את זה החוצה ב-out sourcing, בהפרטה.

יהודה סרוסי: זה הרבה יותר זול מאשר לעשות את זה עם כוח אדם.

צלי רשף: האם יש לכם פטור ממכרז?

יהודה סרוסי: יש לנו פטור ממכרז.

צלי רשף: לפי הסעיף של הארכת התקשרות?

יהודה סרוסי: יש לנו - - - הוועדה של ראפר.

יהודה סרוסי: יתרה מזה, בתמורה לחמש שנים להארכה, אנחנו מקבלים תועלות שמבחינה כספית מוערכות ב-35 מיליון שקל.

יהודה סרוסי: לא אותה מערכת ממשיכה, אלא אנחנו משדרגים את המערכת ומקבלים מערכת משודרגת שעלות השדרוג הוא ב-35 מיליון.

רחמים מלול: אתם מקצצים 22 מיליון מהקורסים למבוגרים.

יהודה סרוסי: אני איש המיחשוב, אני לא איש הכספים.

יהודה סרוסי: אני לא מבין בזה.

יהודה סרוסי: אם תשאלו אותי על המיחשוב אני אשמח לענות.

יהודה סרוסי: זה הרשאה, אני לא מבקש כסף.

צלי רשף: בסעיפים של הרשאה להתחייב מורידים מסעיפי הרשאה להתחייב לקורסים למבוגרים, למה?

אמנון כהן: בפנייה עצמה יש קיצוץ בקורסים למבוגרים.

אמנון כהן: אם זה מרזרבה, בסדר.

דניאל הרטום: זה הרשאה שלנו אליהם, זה לא כסף.

יעקב ליצמן: רבותיי, אנחנו נצביע.

יעקב ליצמן: מי בעד פנייה מס' 343 ירים את ידו?

יעקב ליצמן: אושר.

יעקב ליצמן: אנחנו עוברים לפנייה מס' 347-תחבורה.

יעקב ליצמן: האם הרפרנט נמצא?

קריאה: הוא לא פה.

יעקב ליצמן: אנחנו עוברים לבקשה מס' 025-23 026-23 - משרד העבודה והרווחה.

אברהם-בייגה שוחט: איפה המינוסים?

אברהם-בייגה שוחט: אני לא רואה בשום מקום.

דניאל הרטום: זה הכל עודפים.

יעקב ליצמן: מי בעד 025- 23 026-23 ירים את ידו?

יעקב ליצמן: מי נגד?

יעקב ליצמן: מי נמנע?

יעקב ליצמן: אושר, תודה רבה.

אריאל לוין: לאחרונה הגיעה הממשלה להסכמה עם חברת עמידר שכל ההכנסות ממכירת הדירות מהדיור הציבורי, כולל דירות שההגדרה שלהן במחלוקת, שנקראות השקעה, כל ההכנסות עוברות לממשלה.

אריאל לוין: פה יש את התקצוב של ההכנסות מהדירות שנמכרו על ידי חברת עמידר.

רחמים מלול: זה 146 מיליון שקל.

רחמים מלול: מה ייעשה בכסף הזה?

אריאל לוין: נכנס 280 מיליון שקל, כאשר מתוקצב רק חלק מזה.

אריאל לוין: ה-146 מיליון זה הגדלה של התקצוב בהפרש בין 280 מיליון ל-146 מיליון.

אמנון כהן: מה יהיה עם הכסף?

אריאל לוין: 280 מיליון שקל נכנס למשרד השיכון.

אריאל לוין: הכסף משמש למימון ההוצאות בדיור הציבורי, עמלות לכל החברות על מכירה, הסכם עם הסוכנות בגין חברת עמיגור.

אריאל לוין: יש פה תקצוב של סכום של 70 מיליון שקל לשיפוץ דירות לאכלוס חוזר.

אריאל לוין: זה בהתאם לסיכומים של הממשלות לדורותיהן שמספר פתרונות דיור לזכאים לא יפחת.

אריאל לוין: האוצר הסכים לתקצב חלק מהכסף כדי לייצר פתרונות.

אברהם-בייגה שוחט: האם מכרו 15 אלף דירות?

אריאל לוין: 16 אלף.

אברהם-בייגה שוחט: כמה כסף נשאר, אם בכלל?

אריאל לוין: היום יש בערך 300 מיליון.

אריאל לוין: אם אתה רוצה אז יש לי דו"ח מפורט.

אריאל לוין: נמכרו 16 אלף דירות.

אברהם-בייגה שוחט: כמה עמיגור, כמה עמידר?

רחמים מלול: בייגה, זה לא משנה.

אברהם-בייגה שוחט: זה משנה.

אברהם-בייגה שוחט: יש הסכם בין סליי מרידור ובין מאיר שטרית שהיה שר האוצר שאנחנו חייבים לקנות את כל הדירות של עמיגור ב-40 אלף דולר והם מקבלים את הכסף.

אברהם-בייגה שוחט: זה פשיטת רגל טוטלית.

אריאל לוין: סך הכל ההכנסות מיליארד ומשהו, כאשר ההכנסות לחברת עמיגור מהמכירות של הדירות שלה 350 מיליון שקל.

אריאל לוין: עוד 900 ומשהו מיליון שקל הכנסות של כל החברות האחרות.

אריאל לוין: חלק זה מינהלי וחלק רכוש השקעה.

אריאל לוין: מה שהיום עמידר העבירה לנו, 280 מיליון שקל רכוש השקעה.

אריאל לוין: את הרכוש המינהלי מעבירים באופן שוטף.

יעקב ליצמן: בייגה, הוא ייתן לך את כל הדו"ח.

יעקב ליצמן: רבותיי, מי בעד 046-70 ירים את ידו?

יעקב ליצמן: מי נגד?

יעקב ליצמן: אושר, תודה רבה.

שרון גמבשו: הפנייה הזו היא פניית השלמה של העברת עודפים בפיקוד העורף האזרחי-הוצאות חירום אזרחיות.

שרון גמבשו: סך העודפים מסתכמים ב-88,437 אלפי ₪.

אברהם-בייגה שוחט: זה העברת עודפים כי צריך לשלם בפועל או זה לגלגל משנה לשנה?

שרון גמבשו: כן.

שרון גמבשו: אני יכול לומר כי זה למרכיבי ביטחון בכל רחבי הארץ עם דגש על קו העימות בצפון, השלמה של מה שהתחלנו בנסיגת צה"ל בשנת 2000.

שרון גמבשו: מיגון אוכלוסיית-אב"כ, השלמות של תוכניות משנה שעברה.

מוסי רז: מה זה מיגון יישובים?

מוסי רז: אילו יישובים?

שרון גמבשו: קשת צבעים זה המשך של הסכם אוסלו.

שרון גמבשו: היה קשת צבעים א' וב', תוכניות שהתחילו ב-1994-1995 וזה בעצם מיגון של יש"ע.

צלי רשף: מה זה החזקה ביישובים?

שרון גמבשו: החזקה ביישובים זה כל מרכיבי הביטחון לכל רחבי הארץ.

שרון גמבשו: כל היישובים הקיימים יש להם החזקה שוטפת של מקלטים, תיקונים, שיפוצים.

צלי רשף: האם זה על פני כל הארץ?

שרון גמבשו: על פני כל הארץ.

יעקב ליצמן: מי בעד בקשה מס' 016-16 ירים את ידו?

יעקב ליצמן: בעד-רוב

יעקב ליצמן: אושר, תודה רבה.

ניר רייס: מדובר בבקשה להעביר עודפים מתקציב 2001 לתקציב 2002 בתקציב תאום הפעולות בשטחים בסכום של 28 מיליון שקל.

מוסי רז: מה זה תקציב פיתוח מנהל אזרחי בסך 9.8 מיליון?

ניר רייס: תקציב פיתוח מינהל אזרחי זה התחייבות.

ניר רייס: תקציב שתוקצב בגין התחייבות של ישראל בעבר שבינתיים היא לא ממומשת ,לפיתוח אזור תעשיה משותף במוקבלה.

ניר רייס: זה העברת עודפים.

מוסי רז: בשנת 2002 תקצבת את זה אפס.

ניר רייס: הכסף תוקצב בעבר.

ניר רייס: כאשר המצב המדיני יאפשר, ההתחייבות של מדינת ישראל תבוצע.

ניר רייס: כרגע אני מעביר את העודפים בשביל שהכסף יהיה זמין בהתאם להחלטה.

ניר רייס: בכל מקרה זה תוקצב מתקנת רזרבה ככה שבשביל לממש את זה נצטרך פנייה נוספת.

צלי רשף: מה זה מת"ק איו"ש?

ניר רייס: זה המינהל האזרחי ביהודה ושומרון.

יעקב ליצמן: רבותיי, מי בעד 012-17 013-17 ירים את ידו?

יעקב ליצמן: בעד-רוב

משה שגיא: אני מבקש הסבר על הסדר הקיבוצים.

חיים פרננדס: מטרת הפנייה שנמצאת לפניכם היא להעביר סך של 133 מיליוני ₪ משנת הכספים 2001 לשנת הכספים 2002 כעודף בתקציב משרד החקלאות כפי שמפורט בדפים הבאים אחרי דברי ההסבר.

משה שגיא: אדוני היושב ראש, אנחנו נמצאים בתקופה מאוד קשה מבחינה כלכלית.

משה שגיא: יש ילדים שאין להם לחם.

משה שגיא: אנחנו נמצאים במצב שבו פוגעים בקצבאות, וכאשר מכינים הצעת תקציב הכי נוראה שהייתה יכולה להיות מאז קום המדינה, כאשר ישנו דו"ח העוני שמספר על כל כך הרבה ילדים שנמצאים מתחת לקו העוני, וכאשר ברור לכל הדעות שבשנת 2003 המצב הולך להיות הרבה יותר חמור, אנחנו הופכים להיות מדינת עולם שלישית, זה משהו נורא ואיום, ותוך כדי העניין הזה מביא משרד החינוך העברה תקציבית של הסדר משלים לקיבוצים.

משה שגיא: עם כל הכבוד, יש באמת קיבוצים שהם במצב כלכלי מאוד קשה.

אבשלום וילן: אבל, זה בכלל לא הולך לקיבוצים.

אבשלום וילן: זה אקט טכני.

משה שגיא: אני ישבתי לאחרונה עם אנשי האוצר והם שכנעו אותי שהמצב הכלכלי הוא מאוד קשה ושיש ילדים רעבים.

משה שגיא: אני גם מבין שמבחינת דירוג האשראי וכל הדברים האחרים חייבים לקצץ.

משה שגיא: אני יודע שלהסדר הקיבוצים יש הסדר עם בנקים.

משה שגיא: כבר הסבירו לי את זה פה בוועדה הרבה מאוד פעמים.

משה שגיא: אני הרי יודע שהעבירו למעלה מ-17 מיליארד שקל לקיבוצים.

משה שגיא: אני לא מדבר על זה שאין שם אחווה בין הקיבוצים.

משה שגיא: הרי קיבוצים כמו שפיים וגעש שעושים הון תועפות יכלו להעביר.

אבשלום וילן: אתה אפילו לא יודע את העובדות.

אבשלום וילן: קיבוץ געש בחוב של 200 מיליון שקל.

משה שגיא: הרי זה ברור שאם יהיה פה תקציב הישיבות אז מייד יתחילו לצעוק שכולם רעבים ללחם.

יעקב ליצמן: חבר הכנסת גפני, עוד מעט נראה.

יעקב ליצמן: בפנייה של משרד הדתות נראה מה שיעשו.

משה שגיא: אין בעיה.

משה שגיא: את כל הנאום שאמרתי אתה תשמע אז מצד אחר של המתרס.

יעקב ליצמן: אני הולך לתמוך בפנייה הזו.

משה שגיא: מאה אחוז, אין לי טענות.

משה שגיא: אם הוא יסביר וישכנע אותי לגבי העניים, אני גם אצביע.

משה שגיא: אני יודע שיש הסדר ויש חתימות עם בנקים והכל טוב ויפה.

משה שגיא: יש גם חתימות של האוצר על כל מיני דברים אחרים והוא אמר:

משה שגיא: בוא נשעה את העניין הזה מכיוון שהמצב הכלכלי קשה.

משה שגיא: ובאמת, פוגעים בקצבאות הזקנה, לא עוזרים לגמלאים, פוגעים בהם.

משה שגיא: לא עוזרים לסטודנטים, בגלל זה התפרקה ממשלת האחדות.

משה שגיא: יש פה סכומים די נכבדים, אולי אפשר לדחות את זה לשנת 2004.

אברהם-בייגה שוחט: היה הסדר מושבים והיה הסדר קיבוצים.

אברהם-בייגה שוחט: הסדר הקיבוצים מחק בערך 15 מיליארד שקל מזה 6 מיליארד תקציב מדינה, ו-9 מיליארד בנקים.

אברהם-בייגה שוחט: זאת אומרת, הבנקים מחקו 9 מיליארד, ו-6 מיליארד המדינה העבירה לבנקים ליתרת המחיקה בהסדר בין הבנקים והממשלה, הקיבוצים מחוץ לעניין.

אברהם-בייגה שוחט: לקיבוצים נשאר חוב תשלום של 8 מיליארד בערך.

אברהם-בייגה שוחט: בהסכם המושבים שהוא עבד על פי חוק גל, הבנקים מחקו 15 מיליארד ונשאר חוב של מיליארד אחד שהמושבים משלמים.

אברהם-בייגה שוחט: בשני המקרים עלות המחיקות הייתה בערך 15, ההבדל הוא שלקיבוצים נשאר חוב של 8 מיליארד שנשאר תלוי ועומד על פי כושר ההחזר שלהם, ובמושבים בוועדה שהייתה על פי חוק גל כל החוב שנשאר הוא מיליארד, כולל כפר ויתקין, באר טוביה.

יעקב ליצמן: על פני כמה שנים זה היה פרוס?

אברהם-בייגה שוחט: זה עוד 13 שנה, וזה התחיל ב-89.

אברהם-בייגה שוחט: ההסדר הראשון היה ב-89.

אברהם-בייגה שוחט: אני הייתי יושב ראש ועדת הכספים בזמן ממשלת האחדות.

אברהם-בייגה שוחט: הסדר של 25 שנה.

משה שגיא: למה היה צריך לעשות את ההסדר הזה?

אברהם-בייגה שוחט: אני מוכן להסביר את זה, אם יש זמן.

אברהם-בייגה שוחט: זרם התשלומים בהסדר משתנה לשנה לשנה, ולכן יש תנודות במספרים.

אברהם-בייגה שוחט: אם אינני טועה, השנה הזו חיסכון לתקציב היה 250 מיליון.

אברהם-בייגה שוחט: זה עלה ל-300 ומשהו מיליון.

אברהם-בייגה שוחט: הכסף הזה הוא לא כסף שעומד להיות משולם השנה, לפי הבנתי, אלא זה עודפים שאם לא מעבירים אותם הם נמחקים ואז יצטרכו לבוא עוד פעם עם תקציב.

אברהם-בייגה שוחט: ולכן, האוצר מעביר אותם, הוא משאיר אותם בזה, ולפי דעתי אנחנו נראה אותם מועברים לשנה הבאה.

אברהם-בייגה שוחט: אם מציע גפני שממשלת ישראל תפר את ההסכם עם הבנקים - - -

משה שגיא: לא.

אברהם-בייגה שוחט: אין כבר קיבוצים בהסכם, יש ממשלת ישראל אל מול הבנקים.

משה שגיא: לממשלת ישראל מותר להגיד שהיא נקלעה למצב קשה.

אברהם-בייגה שוחט: הממשלה לא יכולה לבטל הסכם חתום.

משה שגיא: היא יכולה.

אבשלום וילן: ב-89 הממשלה העבירה לבנקים את אותו סכום שהתחייבה.

אבשלום וילן: כאשר הסכום עובר לבנקים, מחזירים לחשב הכללי את אותו סכום בדיוק שעובר אליהם כי הם מחזיקים פיקדונות מ- 89, רק אז החשב הכללי מרוויח ריבית יותר גבוהה.

אבשלום וילן: זה הסדר פיננסי.

אבשלום וילן: הכסף נמצא בבנקים.

משה שגיא: אני מכיר את זה, אתה הסברת את זה כבר פעמים.

אבשלום וילן: המדינה תפסיד כסף, הקיבוצים לא צד בעסק.

יעקב ליצמן: בייגה, אני הולך לתמוך ואני אהיה הקול המכריע כאן.

משה שגיא: אני רוצה להתייחס לגבי מה שאמרו חברי הכנסת וילן ושוחט, אני מכיר את העניין הזה.

משה שגיא: הם הסבירו את זה כמה פעמים בוועדת הכספים.

משה שגיא: אני מבין את העניין.

משה שגיא: אני רק אומר שבמצב בו המשק נמצא במצב חסר תקדים, לא היה מצב כזה, מותר לממשלה לבוא גם לקיבוצים שהם הנהנים מההסדר הזה וגם לבנקים ולהגיד: המצב היום קשה.

יעקב ליצמן: מעבירים משנה קודמת לשנה הבאה.

משה שגיא: שיביאו תקציב בשנה הבאה.

רחמים מלול: רק רגע, הרב ליצמן.

רחמים מלול: לפני שבועיים העברנו גם כן סכום דומה.

רחמים מלול: למה זה בא בשתי מנות?

חיים פרננדס: זה לא לפני שבועיים, זה לפני חודשיים.

חיים פרננדס: מה שהעברתם זה 25 מיליון שקל להרשאה להתחייב כדי לחתום על הסכם של מינהלת הסדר הקיבוצים, עוד שני קיבוצים חדשים שנוספו להסכם.

חיים פרננדס: זה לא היה מזומן.

משה שגיא: אני מבקש התייעצות סיעתית.

משה שגיא: אני צריך לשאול את שאר החברים בסיעה.

משה שגיא: הכניסו עוד קיבוצים חדשים וילדים רעבים ללחם.

משה שגיא: ממשלת האחדות התפרקה בגלל הגמלאים והסטודנטים ולוקחים את הכסף לקיבוצים.

אבשלום וילן: לא לוקחים, מרוויחים את הכסף.

משה שגיא: אל תבלבל, באמת?

משה שגיא: בישיבות מקצצים 186 מיליון שקל, 20% מהתקציב.

יעקב ליצמן: חבר הכנסת גפני, האם נגמרה ההתייעצות?

משה שגיא: לא, אני מבקש התייעצות.

משה שגיא: אני צריך להתייעץ עם חבר הכנסת רביץ.

יעקב ליצמן: רבותיי, אנחנו נעשה הפסקה של שתי דקות.

משה שגיא: לא, אני צריך להתייעץ עם החברים שלי.

אבשלום וילן: חבר הכנסת ליצמן, זה לא הוגן.

אבשלום וילן: יש לי רביזיות בחוק ההסדרים שם.

יעקב ליצמן: אבו, אני תומך, לא חוזר בי.

יעקב ליצמן: אני לא רוצה להפיל את זה.

יעקב ליצמן: אני רוצה שהוא ילך להצבעה.

יעקב ליצמן: אני עושה הפסקה בדיון של עשר דקות ואני אחזור לכאן.

יעקב ליצמן: בשעה 12:15 תהיינה הצבעות.

יעקב ליצמן: אני מחדש את הישיבה.

יעקב ליצמן: פנייה מס' 22021- משרד הדתות.

יגאל גידרון: זה עודפים מחויבים משנת 2001 של המשרד לענייני דתות, הרבנות הראשית ובתי הדין הרבניים.

יעקב ליצמן: אני מצביע.

יעקב ליצמן: מי בעד פנייה מס' 22021 ירים את ידו?

יעקב ליצמן: ה צ ב ע ה בעד-1 נגד-אין נמנע-1 אושר, תודה רבה.

יעקב ליצמן: אני מצביע על 33041 33042.

יעקב ליצמן: מי בעד הפנייה ירים את ידו?

יעקב ליצמן: אושר, תודה רבה.

יעקב ליצמן: אנחנו עוברים לפנייה 32040.

חיים פרננדס: גם כן פנייה שנועדה להעביר עודף מחויב בתקציב התמיכות של משרד החקלאות סך של כמעט שלושה מיליון שקל משנת הכספים 2001 לשנת הכספים 2002.

יעקב ליצמן: האם יש כאן בעיה?

יעקב ליצמן: מי בעד 32040 ירים את ידו?

יעקב ליצמן: מי נגד?

יעקב ליצמן: ה צ ב ע ה בעד-רוב נגד-אין תודה רבה.

יעקב ליצמן: אנחנו עוברים לפנייה מס' 72010.

חיים פרננדס: פנייה שמתייחסת לסעיף 72 תקציב הפיתוח של משרד החקלאות.

חיים פרננדס: מדובר על העברת עודף של 3.5 מיליון שקל משנת 2001 לשנת 2002 לצורך פרוייקטים שיצאה התחייבות עליהם בסוף שנת הכספים הקודמת.

יעקב ליצמן: מי בעד 72010 ירים את ידו?

יעקב ליצמן: מי נגד?

יעקב ליצמן: אושר, תודה רבה.

יעקב ליצמן: אנחנו בפנייה מס' 37030 תיירות.

מוסי רז: אני לא אתמוך בזה.

יעקב ליצמן: אז נחכה עם זה, כי אין לי רוב.

יעקב ליצמן: הפנייה הבאה 38037.

אמיר אסרף: בישיבה הקודמת בשבוע שעבר אתם ביקשתם הסברים לעניין חונכות עסקית שנעשית במגזר הערבי בעקבות החלטת ממשלה, החלטה של הקבינט החברתי כלכלי מלפני שנה שדנה בכספים לשנת 2001 ושנת 2002 ונתנה עשרה מיליון ₪ בכל אחת מהשנים לרשות לעסקים קטנים ועוד שני מיליון לטובת חונכות עסקיות.

אמיר אסרף: מיליון וחצי באופן כללי, וחצי מיליון יועדו מראש באותה החלטת קבינט חברתי כלכלי למגזר הערבי.

אמיר אסרף: יושב כאן צבי אנגל האחראי על כל החונכויות העסקיות בתמ"ס והוא יכול להסביר.

צבי אנגל: מדובר בהפעלת שני פעולות בפרוייקטים שעובדים במגזר היהודי כבר למעלה מעשר שנים, כאשר המטרה היא להביא במיוחד תלמידי תיכון למודעות של יזמות, למודעות של תעשייה, על ידי למידה ועל ידי הקמת חברות קש.

צבי אנגל: בדרך כלל הם עובדים על דברים וירטואליים ופשוט להעלות את הרמה הכללית במגזר המיעוטים.

יעקב ליצמן: מי בעד 38037 ירים את ידו?

יעקב ליצמן: מי נגד?

יעקב ליצמן: תודה רבה.

יעקב ליצמן: ה צ ב ע ה בעד-רוב נגד-אין חבר הכנסת מלול, הפנייה של דתות עברה.

רחמים מלול: אז תוסיפו את הקול שלי להעברה של משרד הדתות.

יעקב ליצמן: זה עבר.

מוסי רז: אני הצדיק שדאג לזה.

יעקב ליצמן: אני הצבעתי בעד והוא נמנע.

יעקב ליצמן: הקיבוצים גם עבר.

יעקב ליצמן: אנחנו עוברים לפנייה מס' 37030- תיירות.

אלעד תמרי: מדובר בהעברת עודפים משנת 2001 לשנת 2002 לתקציב הרגיל של משרד התיירות.

אלעד תמרי: עיקר העודפים מיועדים להתחייבויות שנעשו כלפי יזמים בהתאם לחוק לעידוד השקעות הון או בהתאם לקצב ביצוע המזומנים שלהם.

אלעד תמרי: עוד משהו מהותי יש במימון הסכמי שיווק מול סיטונאים באירופה.

מוסי רז: באיזה סעיף נמצאת הטיילת בחברון?

אלעד תמרי: הטיילת בחברון היא משהו חדש יחסית.

אלעד תמרי: היא עוד לא תוקצבה.

אלעד תמרי: היא תהיה בתקציב הפיתוח של משרד התיירות, בסעיף 78.

אלעד תמרי: פה זה סעיף 37.

מוסי רז: אני רוצה לשאול לגבי הנושא הזה של תמיכה בפיתוח התיירות, מענקים שאינם על פי חוק של 44 מיליון.

אלעד תמרי: זה תקציב החוק לעידוד השקעות הון בעיקרו.

אלעד תמרי: החוק לעידוד השקעות הון נותן תמיכה בהתאם לשני פרמטרים: אחד, מענק השקעה.

אלעד תמרי: מענק ההשקעה הוא מענק של 24% היום.

אלעד תמרי: פעם הוא היה פחות.

אלעד תמרי: החלק השני הוא חלק שהוא יותר מינהלי שפורסם בתקנות והוא בעצם תוספת להשקעה.

מוסי רז: האם אפשר לקבל פירוט לאן מופנים ה-44 מיליון האלו?

אלעד תמרי: כל כתב אישור שנעשה בהתאם לחוק לעידוד השקעות הון, כולם גם בתיירות וגם בתעשייה, מקבל חלק על פי חוק וחלק בהתאם ל- - -

מוסי רז: אני מבין.

מוסי רז: אבל, האם אנחנו יכולים לקבל ממך רשימה, אפילו בשבוע הבא, איך מתחלק הסכום של 44 מיליון?

אלעד תמרי: למעשה, מה שאתה מבקש ממני זה את רשימת ההתחייבות הפתוחות של מלונות שלא דרשו את כל הכסף, ועוד 5-4 אטרקציות כמו: הרכבל במנרה, מנהרת הזמן בירושלים.

אלעד תמרי: אני יכול להעביר את הרשימה.

יעקב ליצמן: מי בעד 37030 ירים את ידו?

יעקב ליצמן: מי נגד?

יעקב ליצמן: מי נמנע?

יעקב ליצמן: ה צ ב ע ה בעד-רוב נגד-מיעוט נמנע-אין תודה רבה.

יעקב ליצמן: אנחנו עכשיו בפנייה מס' 036-30 עלייה וקליטה.

יגאל גידרון: עודפים מחויבים משנת 2001 לשנת 2002 בתקציב משרד הקליטה.

יעקב ליצמן: האם יש בעיות עם זה?

יעקב ליצמן: לא.

יעקב ליצמן: מי בעד 036-30 ירים את ידו?

יעקב ליצמן: מי נגד?

יעקב ליצמן: אושר, תודה רבה.

יעקב ליצמן: אנחנו בפנייה מס' 037-30.

יגאל גידרון: בעקבות אותה פנייה של העודפים, אנחנו כרגע מביאים כסף מהעודפים לסל הקליטה.

רחמים מלול: האם זה בשביל להביא את סל הקליטה לכל העולים מכל הארצות?

יגאל גידרון: בעקבות החלטת הממשלה זה מתחיל רק מהראשון בדצמבר.

יגאל גידרון: זה בשביל לתת סל קליטה לזכאי סל קליטה.

רחמים מלול: יצטרכו להגדיל שוב את הסל.

יגאל גידרון: הם טוענים שכרגע לא יצטרכו להגדיל.

יגאל גידרון: יש לי חילוקי דעות איתם על התחשיב.

יגאל גידרון: אבל, זה צריך להגיע מכאן.

יעקב ליצמן: מי בעד 30037 ירים את ידו?

יעקב ליצמן: מי נגד?

יעקב ליצמן: אושר, תודה רבה.

יעקב ליצמן: אנחנו בפנייה מס' 30035- אנשי צד"ל.

יגאל גידרון: זו פנייה של שינויים פנימיים בתוך התבנית של אנשי צד"ל במשרד הקליטה.

יעקב ליצמן: האם יש בעיה עם זה?

יעקב ליצמן: לא.

יעקב ליצמן: מי בעד 30035 ירים את ידו?

יעקב ליצמן: מי נגד?

יעקב ליצמן: אושר, תודה רבה.

יעקב ליצמן: אני עושה הפסקה של חמש דקות.

יעקב ליצמן: רבותיי, אני מחדש את הישיבה.

יעקב ליצמן: אנחנו בפנייה מס' 37026- משרד תיירות.

אלעד תמרי: שכחתי להוריד מדברי ההסבר את נושא תמיכה במופעים ובאירועים.

אלעד תמרי: את זה אין בפנייה הזו.

אלעד תמרי: מה שיש בעיקר זה חונכות עסקית ליזמים בנגב, מרחיבים את התוכנית שהייתה בעיקר בצפון גם לדרום, והסדרת קרן השיווק למלונות לשנת 2002 יחד עם הגדלה של תקציב מורי הדרך.

יעקב ליצמן: האם יש שאלות?

יעקב ליצמן: לא.

יעקב ליצמן: מי בעד 37026 ירים את ידו?

יעקב ליצמן: מי נגד?

יעקב ליצמן: אושר, תודה רבה, הישיבה נעולה.